**JURNALUL NAȚIONAL 2018**

**POLITICĂ**

**Juncker se îndoieşte că România are ce-i trebuie pentru a conduce Uniunea Europeană timp de şase luni**

29 Dec 2018 - 09: 44

În contextul în care România se pregăteşte să preia preşedinţia semestrială a UE de la 1 ianuarie, preşedintele Comisiei Europene, Jean-Claude Juncker, a declarat că se îndoieşte că guvernul de la Bucureşti înţelege pe deplin ce înseamnă să conducă blocul comunitar timp de şase luni, relatează sâmbătă dpa. România este "din punct de vedere tehnic foarte bine pregătită" pentru misiunea de şase luni, a declarat Juncker pentru ziarul german Welt am Sonntag.

"Dar cred că guvernul de la Bucureşti nu a înţeles pe deplin ce înseamnă să prezidezi ţările UE", a adăugat el. "Acţiunea prudentă necesită o disponibilitate de a-i asculta pe alţii şi o dorinţă puternică de a pune deoparte propriile preocupări ale cuiva", a afirmat Juncker, precizând că unii au îndoieli că situaţia se prezintă astfel în cazul României.

Juncker a spus că disputa politică internă a României înseamnă că ţara ar putea să nu pară o entitate unită pe scena europeană. "Un front unit este necesar acasă pentru a promova unitatea Europei în timpul preşedinţiei Consiliului", a afirmat preşedintele Comisiei Europene.  
Luna trecută, preşedintele român Klaus Iohannis a spus că ţara sa nu este gata să-şi asume preşedinţia prin rotaţie a Consiliului UE, reaminteşte dpa. El s-a referit la situaţia complicată care a făcut ca cel mai puternic politician din România, liderul Partidului Social Democrat Liviu Dragnea, să nu poată deveni prim-ministru din cauza unei condamnări pentru fraudă electorală.  
Viorica Dăncilă, considerată o marionetă a lui Liviu Dragnea, este cea care deţine acest post, scrie dpa.

România a aderat la UE alături de statul vecin Bulgaria în 2007. Ambele ţări au rămas sub monitorizarea Bruxellesului din cauza nerespectării statului de drept şi a corupţiei foarte răspândite, notează agenţia germană de ştiri.

**Viorica Dăncilă: Vă promit că anul viitor abordarea mea se va schimba**

20 Dec 2018 - 14:38

Prim-ministrul Viorica Dăncilă a declarat joi, în plenul Parlamentului, că intenţionează să îşi schimbe abordarea începând de anul viitor, devenind mai pragmatică, după ce a înţeles că nu poate aştepta colaborări în ceea ce priveşte programe şi proiecte care să implice şi alte formaţiuni, în afara PSD şi ALDE. "Credeam că în prag de sărbători putem fi mai buni. Credeam că în prag de sărbători puteam avea o atitudine pozitivă, credeam că, cel puţin femeile, nu suntem aşa de înveninate şi putem avea mai multă înţelepciune, dar m-am înşelat şi pentru acest lucru cred că trebuie să am o altă abordare. Şi vă promit că anul viitor abordarea mea se va schimba, va fi o abordare mult mai pragmatică, o abordare în care am înţeles că, de fapt, nu pot avea aşteptări pe proiecte, nu pot avea aşteptări pe programe şi singura speranţă rămâne coaliţia PSD-ALDE, românii şi România", a susţinut ea, în cadrul dezbaterilor la moţiunea de cenzură iniţiată de PNL, USR şi PMP.

**România are cea mai mare inflaţie anuală din UE**

17 Dec 2018 - 12:41

România a avut, în noiembrie, cea mai mare rată anuală a inflaţiei dintre statele membre ale Uniunii Europene, cu un avans al preţurilor de consum de 3,2%, la egalitate cu Estonia şi Ungaria, arată datele publicate, luni, de Oficiul European de Statistică (Eurostat).  
Cu toate acestea, în România rata anuală a inflaţiei a scăzut semnificativ de la 4,2% în luna octombrie la 3,2% în luna noiembrie.

Rata anuală a inflaţiei în Uniunea Europeană (UE) a scăzut în luna noiembrie 2018 până la 2%, de la 2,2% în luna octombrie, în timp ce în zona euro inflaţia a scăzut până la 1,9% de la un nivel de 2,2% înregistrat în luna octombrie. În cazul zonei euro, cel mai semnificativ impact asupra creşterii anuale a preţurilor l-au avut preţurile la energie (0,88 puncte procentuale), urmate de preţurile la servicii (0,57 puncte procentuale) şi de cele la alimente şi ţigări (0,38 puncte procentuale).  
În ceea ce priveşte România, datele publicate anterior de Institutul Naţional de Statistică (INS) arată că rata anuală a inflaţiei în luna noiembrie a scăzut la 3,4%, de la 4,3% în octombrie, în condiţiile în care mărfurile nealimentare s-au scumpit cu 4,24%, cele alimentare cu 2,86%, în timp ce serviciile au înregistrat un avans de 2,5%. În acest an, cea mai mare rată anuală a inflaţiei în România a fost înregistrată în luna mai, respectiv 5,41%, acesta fiind cel mai ridicat nivel din februarie 2013, când creşterea preţurilor de consum a fost de 5,65%. Banca Naţională a României (BNR) a păstrat la 3,5% prognoza de inflaţie pentru finalul acestui an şi a majorat la 2,9%, de la 2,7%, prognoza pentru anul viitor, a anunţat, recent, guvernatorul BNR, Mugur Isărescu, care a prezentat Raportul trimestrial asupra inflaţiei.

**Olguţa Vasilescu, după adoptarea în comisie a raportului la legea pensiilor: Este o lege bună, aplicabilă**

11 Dec 2018 - 18:30

Fostul ministru al Muncii Olguţa Vasilescu, a declarat, marţi, după adoptarea în Comisia pentru muncă a Camerei Deputaţilor a raportului la proiectul legii pensiilor, că această lege este bună, aplicabilă şi elimină inechităţi. "Legea pensiilor este foarte importantă, s-au făcut nişte lucruri pe care noi le-am promis în campania electorală pentru pensionari. Se dublează punctul de pensie de la 871 la 1.775 în interiorul mandatului nostru, deci în cei patru ani în care ne-am asumat să guvernăm. Pensiile sub 2.000 de lei nu mai au impozit, pensiile peste 2.000 de lei au un impozit de 10 la sută. S-au eliminat toate acele formule de impozitare introduse de guvernarea Boc pentru că nu i-a lăsat CCR să taie aceste pensii. Dar mai important decât orice, avem o lege bună.(...) Am reuşit să venim şi cu o lege care corectează foarte multe inechităţi", a afirmat Olguţa Vasilescu, membru al comisiei. Ea a menţionat că în comisie nu au fost adoptate amendamente care să modifice structura legii. "O modificare importantă pe care ne-am dorit-o şi noi priveşte mamele care adoptă copii şi care pot şi ele să beneficieze şi ele de reducerea vârstei de pensionare care, sigur, că este un lucru foarte bun. În rest, nu au fost amendamente de natură să modifice structura legii, nu s-a mers pe un impact mai mare, ceea ce este foarte bine pentru că ne-am dorit ca această lege să fie aplicabilă", a precizat Vasilescu.

Ea a spus că unele amendamente ale Opoziţiei au propus scăderea vârstei de pensionare la mai multe categorii, însă acestea au fost respinse pentru că toţi trebuie să beneficieze de aceleaşi condiţii.  
"Ne-am uitat pe amendamentele Opoziţiei care nu a votat această lege. Grupul USR a votat împărţit, dar grupul PNL a votat împotriva legii, şi am constatat că ar fi vrut scăderea vârstei de pensionare la mai multe categorii şi mai multe avantaje pentru aceste categorii. Noi credem că toţi trebuie să beneficieze de aceleaşi condiţii şi mă bucur foarte tare că se respectă în continuare principiul contributivităţii", a precizat Vasilescu, adăugând că a constatat că cei din Opoziţie nu au citit legea. Fostul ministru al muncii a precizat de ce s-a revenit, la dezbaterile din comisie, asupra unui articol care includea persoanele cu handicap grav în categoria celor cu stagiu de cotizare redus.

"Nu că nu am fost de acord, ştim că în Ministerul Muncii există o legislaţie specială pentru persoanele cu handicap şi cu asistenţa socială şi bineînţeles acolo era sediul materiei, practic noi nu ne-am opus la aceste drepturi pe care ei le vor avea, dar nu era sediul aici, în legea pensiilor. (...) Dacă vă uitaţi în actuala legislaţie şi în ultimele 4 legi ale pensiilor, puteţi să observaţi că numai nevăzătorii beneficiau de o reducere a stagiului, ceea ce a rămas în continuare în legea care a fost aprobată în comisie. Este o discriminare pozitivă, dacă vreţi, care nu am avut cum să o corectăm pentru că exista deja în legislaţie şi am preluat-o exact aşa cum a fost. În ultimul an ne-am canalizat foarte mult pe drepturile persoanelor cu handicap şi m-aş referi aici măcar la una dintre măsuri şi anume că s-au dublat prestaţiile pentru persoanele cu dizabilităţi", a precizat Olguţa Vasilescu, adăugând că persoanele cu dizabilităţi nu şi-au pierdut vreun drept pentru că nu l-au avut. Comisia pentru muncă a Camerei Deputaţilor a aprobat, marţi, proiectul legii sistemului unitar de pensii, preşedintele comisiei, Adrian Solomon, anunţând că proiectul urmează să intre în şedinţa de miercuri a plenului Camerei Deputaţilor. S-au înregistrat 14 voturi pentru, 5 împotrivă şi o abţinere.

**Senatul a decis: Românii ar putea deţine arme la liber**

29 Noi 2018 - 16:11

Un proiect de lege care prevede că aproape orice român va putea deţine arme letale cu glonţ a trecut de Senatul României.

Dacă până în prezent puteau deţine arme de foc doar demnitarii, poliţiştii sau cei care transportă valori, în noul proiect, oricine are 18 ani împliniţi şi nu este condamnat pe viaţă poate să le cumpere, chiar şi cei care au comis infracţiuni.

Până acum, o persoană condamnată la mai mult de un an de închisoare nu avea voie să deţină o armă letală. De asemenea, în vechea lege existau şi unele restricţii, dar au fost eliminate şi numai o hotărâre judecătorească definitivă ar putea priva o persoană de arma de foc.

De exemplu, dacă până acum o persoană fizică nu avea voie să aibă mai mult de două arme de foc, în noua lege această limită a dispărut. Totuși, șeful Comisiei SIE, Mihai Weber, a declarat că acest articol va fi scos în Camera Deputaților.

**Gabriela Firea susține că Liviu Dragnea are un plan pentru a o înlătura din funcție**

16 Noi 2018 - 13:20

Gabriela Firea a spus că președintele PSD, Liviu Dragnea, are în plan să o îndepărteze din funcția de Pprimar General al Capitalei. Actualul primar a precizat că Liviu Dragnea deja le-a propus altor primari și parlamentari această funcție.

„Domnul Dragnea îi cheamă pe anumiți domni primari de sectoare, parlamentari, primari din Ilfov și din București și le propune funcțiile mele, eu încă nefiind îndepărtată din aceste funcții. Nu mi se pare normală această preocupare a domniei sale atât de mare, cel puțin de pe 2 septembrie, de la CEx-ul de la Neptun, în care am avut pentru prima oară alt punct de vedere decât domnia sa.

Deci de două luni și jumătate, domnul Dragnea are o singură preocupare: cum să o înlăture pe Gabriela Firea. Și nu cred că e normal. Energia noastră trebuie să o consumăm în special pentru proiectele necesare românilor și nu pentru astfel de răzbunări politice. Acest lucru înțeleg că l-au comunicat public și parlamentarii care și-au prezentat demisia, un protest față de modul de a conduce partidul, care în acest moment e într-o situație critică. Ar trebui să ne punem întrebarea de ce a ajuns aici. Toți foștii președinți de partid au făcut în așa fel încât să încapă lângă ei și alte voci și nu i-au îndepărtat pe cei care la un moment dat au avut un alt punct de vedere.

E o premieră absolută când sunt decapitați toți oamenii care spun altceva decât domnul Dragnea. Deja doi președinți de organizații au fost decapitați, domnul Neacșu și domnul Țuțuianu. Acum voi fi eu la ghilotina domnului Dragnea, dar asta este, se trăiește și fără funții politice. Eu am venit în PSD ca simplu membru, nu am cerut nicio funcție niciodată. Tot ce am obținut a fost prin multă muncă și cei mai mulți știu. Activitatea mea a fost una intensă, de aceea tot ceea ce am câștigat a fost pe merit, nu am primit cadou.

E un caz unic. Niciun președinte PSD nu i-a înlăturat cu atâta brutalitate, cu atâta forță, pe cei care au avut curajul să spună anumite lucruri în public. E o premieră”, a declarat Gabriela Firea.

**Bădălău: Dacă partidul va avea nevoie şi voi considera că voi aduce un plus, voi intra în Guvern**

06 Noi 2018 - 13:14

Senatorul PSD Niculae Bădălău a declarat, marţi, că va accepta un portofoliu în Executiv, dacă va considera că va aduce ''plus valoare Guvernului şi ţării'' şi dacă partidul va avea nevoie.   
"Eu puteam să intru în primul Guvern. Dacă partidul va avea nevoie şi voi considera că voi aduce un plus Guvernului, voi intra, dacă nu, nu voi intra. (...) De această dată nu am discutat remanierea, încă există o discuţie sau au fost două paralele, una a doamnei prim-ministru şi alta a acelei comisii. Ambele rapoarte au ajuns la domnul preşedinte Dragnea şi Comitetul Executiv va decide", a spus Bădălău, la Parlament.

Întrebat dacă se gândeşte să accepte un post de ministru, dacă i se va face propunerea, după remaniere, Bădălău a răspuns: "Dacă voi considera că voi aduce plus valoare Guvernului şi ţării - da, dacă nu - nu". "Noi ştim raportul creat de comisie, nu ştim raportul doamnei prim-ministru. Poziţia dânsei contează şi dacă va fi liber Ministerul Turismului, unde nu mă pricep aproape deloc, normal că nu voi accepta", a explicat Bădălău. Întrebat ce post ar accepta, senatorul social-democrat a răspuns: "Atât timp cât încă sunt discuţii şi nu ni s-a oferit nimic şi nu am avut finalizate discuţiile, singurul post pe care l-aş accepta este cel de familist".

**România, Bulgaria, Grecia şi Serbia iau în calcul şi o candidatură comună pentru EURO 2028**

02 Noi 2018 - 21:10

România, Bulgaria, Grecia şi Serbia iau în calcul şi o candidatură comună pentru găzduirea Campionatului European de fotbal din 2028, pe lângă posibila candidatură comună în vederea găzduirii Cupei Mondiale din 2030, a afirmat vineri preşedintele Serbiei, Aleksandar Vucic, citat de Reuters.

Vineri, premierul bulgar Boiko Borisov anunţase că ţara sa, România, Grecia şi Serbia analizează o posibilă candidatură comună pentru Cupa Mondială de fotbal 2030.

Preşedintele sârb Aleksandar Vucic a declarat că aceste patru ţări din Balcani vor candida şi pentru organizarea Campionatului European de fotbal din anul 2028. Vucic a adăugat că această candidatură le va permite celor patru ţări să-şi îmbunătăţească stadioanele şi infrastructura sportivă.

Vucic a participat la reuniunea la nivel înalt Bulgaria-Grecia-România-Serbia de la Varna.

O purtătoare de cuvânt a guvernului Bulgariei a confirmat că a fost discutată ideea unei candidaturi comune pentru găzduirea competiţiei din anul 2028.

''Cred că merită să discutăm acest plan al lui Tsipras (premierul elen Alexis Tsipras)", a declarat Boiko Borisov cu prilejul unei conferinţe de presă din timpul reuniunii de la Varna.

''La fel ca Bulgaria şi Italia, gazde ale Campionatului Mondial de volei masculin, cele patru ţări - Serbia, Grecia, România şi Bulgaria - pot să găzduiască CM 2030 de fotbal'', a spus Borisov.

Pentru CM 2030, Anglia şi-a anunţat deja intenţia de a întocmi un studiu de fezabilitate pentru o candidatură comună alături de Irlanda de Nord, Scoţia şi Ţara Galilor. Irlanda şi-a manifestat de asemenea interesul de a se alătura acestei candidaturi.

În America de Sud, Argentina, Uruguay şi Paraguay şi-au anunţat şi ele intenţia pentru o candidatură comună la CM 2030, an în care se va marca a 100-a aniversare de la prima Cupă Mondială care a avut loc în Uruguay (1930).

Marocul, după 5 candidaturi eşuate, ultima pentru CM 2026, se gândeşte la o nouă încercare în 2030, de data aceasta alături de Algeria şi Tunisia.

Ediţia 2026 a CM va fi organizată în comun de SUA, Mexic şi Canada. Ediţia din 2022 va fi găzduită de Qatar.

România a primit organizarea a patru meciuri din cadrul Campionatul European din 2020 pe Arena Naţională din Capitală.

Campionatul European din 2024 se va desfăşura în Germania.

**CULTURĂ**

# Veste tristă pentru fani! Ce decizie a luat actorul Florin Piersic

# 14 Ian 2018 - 16:05

**Florin Piersic ar fi refuzat în ultima perioadă să mai participe la spectacolele**la care este chemat în ţară şi a ales să rămână doar în zona Clujului. Actorul nu mai apare în public la fel de des cum ne-a obişnuit, iar acest lucru a ridicat semne de întrebare.

Potrivit unor surse, marele actor ar fi decis să se odihnească mai mult şi să acorde o grijă mai mare stării sale de sănătate.

Florin Piersic este o persoană activă şi ar dori să rămână aşa mult timp, iar din acest motiv, a decis să îşi dozeze efortul şi să ia lucrurile mai uşor. Acesta a fost plecat în Danemarca de curând, pentru un spectacol, dar a simţit oboseala pricinuită de această distanţă mare.

# Comedia nu se lasă aşteptată!

# 15 Ian 2018 - 10:26

La Teatrul Nottara a început anul 2018 cu zâmbetul pe buze! La primele comedii din acest an publicul a umplut până la refuz cele două săli. Urmează alte opt, doar în luna ianuarie: „Trei nopți cu Madox”, „39 de trepte”, „Burlaci şi burlăciţe”, „D’ale carnavalului”, „Mărimea contează”, „Fazanul”, „Ultimul Don Juan” și „Vestul singuratic”.

Pe 28 ianuarie are loc și premiera oficială a spectacolului **„Hamlet în sos picant”**, în regia Alexandru Jitea. O tragedie shakespeariană văzută... din bucătărie, prin ochii servitorilor și ai bucătarilor. Prolificul autor italian Aldo Nicolaj şi-a construit comedia, răsturnând piesa shakespeariană cu susul în jos şi privind-o dinspre bucătărie.

Pe 24 ianuarie, pe scena Nottara răsună muzica. Publicul este invitat la un musical savuros - **„Alcool”.**Versurile poetului Ion Mureşan, bagheta regizorului Mihai Măniuţiu, vocea şi chitara Adei Milea și paşii unui simbol al dansului contemporan - coregrafa Vava Ştefănescu. Un spectacol inedit, caracterizat prin dinamism și umor. Tineri, bătrâni, femei şi bărbaţi, toți adunați într-un birt – un spaţiu cu 8 uşi laterale și 8 telefoane publice. Şi multe sticle. Piesa nu are un substrat educativ sau moralizator. Regizorul Mihai Măniuţiu îi surprinde pe iubitorii lui Bachus cu umor și veselie.

# Peste 400 de artişti internaţionali participă la ediţia aniversară a B-Fit in the Street!

# 25 Iun 2018 - 22:00

Peste 400 de artişti internaţionali au confirmat prezenţa la cea de a 10-a ediţie a Festivalului Internaţional de Teatru de Stradă Bucureşti, manifestare organizată de Primăria Capitalei, prin ARCUB, în perioada 13 iulie - 5 august. Potrivit unui comunicat transmis luni AGERPRES de organizatori, această ediţie va celebra zece ani de existenţă dar şi Centenarul Marii Uniri, cu cea mai mare selecţie de producţii româneşti de până acum. "Intitulată "O poveste românească în Anul Centenarului", ediţia din acest an a Festivalului Internaţional de Teatru de Stradă Bucureşti se numără printre cele mai de amploare evenimente din Anul Centenarului, cu patru week-end-uri ce cuprind peste 40 de spectacole din 12 ţări participante şi zeci de reprezentaţii în zone cheie din Bucureşti", se arată în comunicatul citat.

Artişti din Asia, America de Sud şi Europa vor surprinde publicul prin diversitatea limbajelor artistice, de la pantomimă la circ, dans, acrobaţie, muzică de stradă, teatru pe catalige şi jonglerie cu focul.

Conform organizatorilor, sunt incluse în programul festivalului, pentru prima dată, instalaţii interactive care transformă locuri emblematice din Bucureşti în terenuri de joacă pline de culoare, spectacole educative şi ateliere pentru copii susţinute de artişti români.   
Programul ediţiei aniversare include producţii româneşti, instalaţii interactive, ateliere pentru copii, spectacole nocturne, parade şi spectacole itinerante.  Iniţiat în anul 2007, la Festivalul Internaţional de Teatru de Stradă Bucureşti - B-Fit in the Street! - au venit, anual, peste 20.000 de participanţi în doar patru zile de festival. Din 2017 a fost extins programul la o lună de evenimente şi astfel a devenit cel mai mare festival de teatru de stradă din România.

# Robbie Williams lucrează la un musical bazat pe best-seller-ul The Boy in the Dress

# 25 Mai 2018 - 18:40

Royal Shakespeare Company a confirmat pentru BBC că Robbie Williams, fostul membru al trupei Take That, şi prietenul său compozitor Guy Chambers lucrează cu comicul şi autorul David Walliams la o nouă adaptare a best-seller-ului acestuia din urmă"The Boy in the Dress", informează BBC. Ştirea, apărută pentru prima dată în Daily Mail, sugera că regia acestui musical după cartea lui Walliams, care ar putea fi lansat în 2019 de Crăciun, va aparţine directorului artistic al Royal Shakespeare Company (RSC), Greg Doran.

"Suntem foarte încântaţi să colaboram cu David Walliams, Mark Ravenhill, Guy Chambers şi Robbie Williams la o nouă adaptare a 'The Boy in the Dress'", conform unui comunicat al RSC.   
Cartea spune povestea lui Dennis, un elev de 12 ani care adoră să se îmbrace în haine de femeie şi stârneşte tot felul de reacţii din partea familiei şi prietenilor săi.   
Robbie şi Guy au colaborat la primele cinci albume solo ale starului pop, care au ajuns pe primul loc în topul britanic al albumelor, şi au co-semnat câteva din cele mai cunoscute melodii ale artistului, cum ar fi "Let Me Entertain You", "Angels" şi "No Regrets".   
Cartea a fost adaptată pentru televiziune de către BBC în 2014, cu Jennifer Saunders, Meera Syal şi James Buckley în rolurile principale.

# Final de saptamana cu iubire, poezie si comedie, la Nottara!

# 07 Mar 2018 - 13:54

Vineri, 8 Martie, de ziua lor, femeile au intalnire cu Caragiale - "D-ale carnavalului", in regia lui Claudiu Goga. Un bilet amoros ratacit, amenintari cu sinuciderea, gesturi extreme, pasiuni la fel de extreme o sticluta cu “vitrion englezesc”. Un carnaval al umorilor si al caracterelor, care ramane la fel de colorat si de zgomotos chiar si in zilele noastre.

De la ora 19.30, Emil Boroghina va asteapta la spectacolul de poezie romaneasca clasica si contemporana "Treptele Unirii". Recitalul contine fragmente din poezii de Vasile Alecsandri, Mihai Eminescu, Alexandru Macedonski, Vlahuta, Cosbuc, Goga, Marin Sorescu si Adrian Paunescu.

Sambata e despre iubire! La ora 19.00 incepe “Functionarul destinului”, o comedie dulce-amaruie despre casniciile aflate in criza. Din distributie fac parte Dani Popescu, Vali Pena si Dan Bordeianu. De la ora 19.30 incepe “Provocari inocente”, in regia lui Lujpcho Gyorgievki.

Un spectacol-fabula, despre iubire, inocenta si lucruri omenesti foarte complicate.

Duminica, 10 martie, incepem cu o invitatia la tango! “Tango, monsieur?” in regia Anca Maria Colteanu. Doua so tii, o logodnica si o iubita cu perspective la casatorie descopera ca cel pe care il credeau fidel le era, de fapt, fidel tuturor patru in acelasi timp!

Cum e “Iubirea la oameni” aflam tot duminica, de la ora 19.30. O poveste despre acel fir care leaga oamenii intre ei si pe care numai moartea il poate dezlega.

# Profeții despre România. Predicțiile unui profet indian despre „românul care va mântui omenirea”

# 10 Feb 2018 - 14:22

Ce rezervă viitorul României? Ce **[profeții despre România](http://www.antenasatelor.ro/" \t "_blank)** ar trebui să ne pună pe gânduri? R.A. Gupta Swami este cel de al doilea profet indian care arată rolul României în „mântuirea omenirii viitoare”, tot așa cum și Baba Vanga profețea un rol crucial unui român.  
Un bucovinean va juca un rol important atât pentru salvarea României, cât și pentru „mântuirea omenirii viitoare”, spunea profesorul indian R.A. Gupta Swami, acum un deceniu.  
Privim ciclic spectacolul mediatic al partidelor care-și caută liderul de urcat pe „tronul” de la Cotroceni, îndrebându-ne adeseori dacă „alesul” lor va fi și „Cel Ales” să aducă în sfârșit țara asta pe o cale a prosperității. Ne-au dezamăgit prea mult ultimele două decenii și jumătate (cărora le alăturăm cu aceeași amăreală în gură și în inimă alte patru decenii și jumătate de comunism) ca să mai avem încredere în mântuirea promisă a acestui neam. Totuși, ar trebui să mai avem speranțe - cel puțin predicțiile profesorului indian R.A: Gupta Swami, doctor în istoria religiilor și maestru spiritual, ne îndreptățesc să sperăm. Dacă este să luăm în seamă cele spuse de acesta în urmă cu câțiva ani, când a vizitat România, atunci mai avem o șansă, ca națiune și ca țară.  
Dacă ar lua în seamă cuvintele profetului indian, partidele politice, în perspectiva alegerilor de la sfârșitul acestui an, ar trebui să-și caute liderul nu în Ardeal, nu în Oltenia de sub munți și nici măcar la București, ci... în Bucovina. Iată ce spunea R.A. Gupta Swami, în 2004, citat de situl YogaEsoteric.Net:  
“Ceea ce mi-a purtat de curând paşii spre binecuvântatul pământ al Bucovinei este mai ales faptul că, într-un viitor nu prea îndepărtat, de aici va porni la întâlnirea cu destinul său cea mai puternică personalitate politică pe care s-ar părea că în curând o va cunoaşte mileniul care a început. Am venit astfel să mă familiarizez şi eu cu aceste sfinte locuri, de unde va porni să acţioneze cel despre care am putea spune că va fi Mântuitorul omenirii viitoare… Şi acum, în urma vizitei mele, trebuie să recunosc că acesta are multe circumstanţe favorabile. Spun aceasta după ce, de curând, am vizitat stâlpii spiritualităţii româneşti, care sunt în mod genial concretizaţi în incomparabilele opere de artă care sunt mănăstirile Moldovei.”  
Este o predicție care vizează, după cum se vede, atât România, cât și întreaga omenire.  
Din Bucovina ne-a venit, în trecut, un Iancu de Flondor, a cărui importanță în desăvârșirea actului Unirii de la 1918 este covârșitoare (îi datorăm, în bună măsură, unirea Bucovinei, în 28 noiembrie 1918). Din Bucovina e însă și Gheorghe Flutur... R.A: Gupta Swami ne liniștește temerile. Nu Flutur va salva România și lumea. Și asta pentru că acel-ce-va-veni nu se află printre cei care au ieșit în față până azi.

# S-a întâmplat într-o zi de 8 februarie. De la dezrobirea țiganilor la Proclamația lui Cuza și până la nașterea Dadaismului

# 08 Feb 2018 - 10:59

Acum 162 de ani (1856) domnitorul Barbu Ştirbei (1849-1853; 1854-1856) decreta desfiinţarea robiei ţiganilorîn Ţara Românească (8/20)

Documentul este cunoscut drept: (Legiuirea pentru emanciparea ţiganilor).

\* Într-o zi de duminică, 8 februarie 1859, acum 159 de ani, avea loc primirea entuziastă a domnitorului Principatului Moldovei şi de curând domnitorul Principatului Valahiei, Alexandru Ioan Cuza, la Bucureşti, unde rostea proclamaţia către ţară. Domnitorul a intrat în Bucureşti prin zona Băneasa, fiind întâmpinat cu pâine şi sare şi aclamat de 100.000 de oameni. În aceeași zi, Alexandru Ioan Cuza a depus jurământul în clădirea Catedralei Mitropolitane București, în care se angaja să respecte actul unirii, din 5 și 24 ianuarie: „Jur în numele Preasfintei Treimi și în fața Țării că voi păzi cu sfințenie drepturile și interesele Principatelor Unite; că în toată Domnia mea voi priveghea la respectarea legilor pentru toți și în toate, și că nu voi avea înaintea ochilor mei decît binele și fericirea nației Române. Așa Dumnezeu și confrații mei să-mi fie întru ajutor!” (8/20)

# Ioana Lee și secretul frumuseții sale: masca din găinaţ de privighetoare

# [Ioana Lee](https://jurnalul.ro/autor/ioana-lee.html) 22 Feb 2018 - 13:35

În ultimul său roman, ”Ai SURU 2”, dedicat în totalitate reîntâlnirii cu fostul său soț, un renumit aristocrat japonez, scriitoarea Ioana Lee plasează confesiunile sale în axa temporală dintre prezent și trecut. Revederea cu omul ce i-a marcat tinerețea, Ken Kurosawa, la 15 ani de la divorțul lor, este un bun prilej pentru autoare de a rememora căsnicia sa româno-japoneză, cu o atenție deosebită la detalii, pentru ca fiecare amănunt în plus să completeze detaliat confesiunile sale.

**fragment din ”Ai Suru 2” - Editura RAO,  2017**

 ”Când eram tineri, cu mulţi ani în urmă, în timp ce încă locuiam în România, Ken comenta adesea despre faptul că pielea mea era palidă ca a unei japoneze. Pielea lui era mereu ca porţelanul, perfectă atât ca nuanţă, cât şi ca textură. A mea nu era aşa, dar semănam într‑o anumită privinţă – amândoi aveam părul negru, ochi întunecaţi şi pielea palidă, chiar dacă eram de rase diferite. El a crescut într‑o cultură în care pielea albă ca zăpada era un semn de frumuseţe şi nobleţe, fiind caracteristică aristocraţiei. Dumnezeu a creat „rasa galbenă“ cu o piele destul de gălbuie sau de o nuanţă galben‑închis în unele cazuri. Toţi cei din familia lui aveau o piele extrem de albă, ca o coală de hârtie. Parcă erau de pe altă lume.

 În Europa, ne plăcea să ne bronzăm vara. Toţi europenii şi americanii regretă acele standarde ale frumuseţii care cauzează cancer de piele sau riduri. Dar tinereţea e tinereţe şi totul e permis.Cu ani în urmă, am mers la plajă la Mamaia cu părinţii mei, sora mea mai mare, Iulia, şi soţul ei, Emil. Mamaia este o staţiune frumoasă de pe litoralul Mării Negre. Eu şi Iulia ne‑am bronzat foarte tare şi eram foarte mândre de pielea noastră închisă la culoare. Eu mă făcusem ciocolatie, iar asta îmi plăcea nespus. Dar Ken era şocat şi, astfel, în loc de aka‑chan (care înseamnă nou‑născut, şi ad litteram în japoneză, „copilaş roşu“. Copiii japonezi sunt foarte roşii la naştere.), el a început să mă strige kuro‑akachan, sfârşind prin a prescurta această poreclă la kuro‑chan (copil negru). Era fascinat de pielea mea foarte închisă şi a scris până şi un cântec pe care avea să mi‑l cânte din nou, douăzeci de ani mai târziu, la telefon.

– Încă te mai înnegreşti? m‑a întrebat el inocent, fără să înţeleagă cu adevărat implicaţiile politice ale întrebării sale în engleză.

– Nu, nu mă mai bronzez. Şi voiam să‑ţi spun că‑i sunt foarte recunoscătoare mamei tale, Okaasan, şi vouă, tuturor, pentru că m‑aţi împiedicat să stau la soare atâţia ani, i‑am spus. Mulţumită acestui lucru primesc o mulţime de complimente la adresa pielii mele.

– Nu‑mi vine să cred că ai pielea atât de frumoasă. Arată chiar mai bine decât atunci când erai tânără, a spus el. Ai avut întotdeauna acnee, care îţi acoperea faţa pe neaşteptate.

– Ei, bine, acneea a trecut, am răspuns eu, cu vârsta şi cu ajutorul unui dermatolog american. În plus, am un secret.

# VALENTINE'S DAY. Cele mai frumoase idei de mesaje pentru Ziua Îndrăgostiților!

# 14 Feb 2018 - 08:06

Găsirea mesajului potrivit pentru această zi specială poate fi dificilă. Tocmai din accest motiv am adunat câteva dintre cele mai bune mesaje.

Mulți oameni sărbătoresc Ziua Îndrăgostiților prin aprecierea celor pe care îi iubesc. Petrec ziua la o cină romantică la restaurant, alții alege mesajele.

## Mesaje pentru Ziua Îndrăgostiților, Mesaje pentru Valentine's Day

„Dragostea e un munte pe care îl urci râzând şi îl cobori plângând. E o taina pe care îndrăgostiţii o ascund de frica lumii…. când taina e descoperita dragostea se stinge ca un clişeu fotografic expus la lumina.”

„Să nu crezi că poţi stabili cursul iubirii caci ea daca te considera vrednic îţi va îndrepta ea cursul!…”

“Azi-noapte mi-am rugat îngerul să te păzească. Dar a venit mai devreme. L-am întrebat de ce. A zâmbit şi mi-a spus că un înger nu păzeşte alt înger!”

“Poţi să spui ‘te iubesc’ într-o secundă? Dacă da, dă-mi o secundă din viaţa ta, îţi voi fura un minut, te voi săruta o oră şi te voi iubi o viaţă”

– Adevărat? O himitsu? Oshiete kudasai. (Ai un secret? Te rog să mi‑l spui şi mie.) Iar el s‑a apropiat de mine aşa cum făcea mai demult, în acelaşi mod inocent şi copilăros, iar eu i‑am şoptit la ureche secretul meu.

– Cum de ţi‑ai adus aminte după atâta timp? Eşti nemaipomenită. Dar de unde cumperi toate acele lucruri pe care le folosesc bunica şi mama mea? Nici soţia mea nu ştie de unde să facă rost de ele.

– Nu‑ţi pot spune chiar totul, l‑am tachinat eu. Dar masca din găinaţ de privighetoare este într‑adevăr un miracol. Am râs amândoi – zâmbetul lui fiind, cu bună ştiinţă, destul de reţinut, din moment ce să‑ţi arăţi dinţii în vechea cultură japoneză încă era considerat a fi ceva foarte urât. La fel şi pentru vechile generaţii din România".

# Calendar religios - 14 februarie. Sfinții Cuvioși Auxențiu, Maron și Avraam

# 14 Feb 2018 - 05:56

Pe data de 14 februarie, în Biserica Ortodoxă, facem pomenirea Sfinților Cuvioși Auxențiu, Maron și Avraam. Prin rugăciunea lor au tămăduit mulți orbi, leproși, ologi, dar și demonizați.

Cuviosul Auxentiu a fost nobil la curtea imparatului bizantin Teodosie cel Mic.

Acesta imbraca haina monahala si paraseste Constantinopolul stabilindu-se pe un munte, langa Calcedon, care mai tarziu avea sa se numeasca Muntele lui Auxentiu. Dorinta sa, era de a  ramane ascuns de ochii oamenilor, pentru a se linisti prin rugaciune si nevointa, insa, niste pastori, l-au descoperit, marturisind si locuitorilor din satele invecinate, despre viata sfanta a cuviosului.

Astfel, oamenii au inceput sa-l caute, aducand bolnavi cuviosului pentru a-i vindeca.